ईक्वाडोर
१५३३ में स्पेन द्वारा विजय प्राप्त करने से पहले तक ईक्वाडोर उत्तरी इंका साम्राज्य का भाग था। सन् १५६३ में कुइटो स्पेनी साम्राज्य का एक केंद्र बना और १७१७ में न्यू ग्रानाडा के वाइसरोयल्टी का भाग बना। वाइसरोयल्टी के क्षेत्रों जैसे न्यू ग्रानाडा (कोलंबिया), वेनेजुएला और कुइटो ने १८१९ और १८२२ के बीच अपनी-अपनी स्वतंत्रताओं की घोषणा की और ग्रान कोलंबिया के नाम से एक महासंघ बनाया। १८३० में जब क्विटो महासंघ से विलग हो गया तो इसका नाम "भूमध्य रेखीय गणराज्य" रख दिया गया। सन् १९०४ से १९४२ के मध्य पडोसी देशों से संघर्षों के कारण ईक्वाडोर को अपना बहुत सा भूभाग खोना पड़ा। १९९५ में पेरू के साथ सीमा विवाद के कारण जो युद्ध धधक रहा था वह १९९९ में सुलझा लिया गया। यद्यपि सन् २००४ में ईक्वाडोर नागरिक शासन के २५ वर्ष पूरे कर रहा था, लेकिन ये पूरा दौर राजनैतिक उथल पुथल भरा ही रहा था। क्विटो में हुए विरोध प्रदर्शनों के कारण ईक्वाडोर में पिछली तीन लोकतांत्रिक सरकारों को कार्यकाल पूरा होने से पूर्व ही अपदस्त होना पड़ा। २००७ में नए संविधान की रुपरेखा तैयार करने के लिए संविधान सभा का चुनाव किया गया है और स्वतन्त्रता मिलने के बाद से ये ईक्वाडोर का २० वां संविधान है।
अलाबामा
अमेरिकी क्रांतिकारी युद्ध में अमेरिका की जीत हुई, तो इस क्षेत्र को संयुक्त राज्य और स्पेन के बीच बाँट लिया गया। स्पेन ने 1783 तक इस क्षेत्र को अपने नियंत्रण में रखा, जिसके बाद 13 अप्रैल 1813 को स्पेनी गैरिसन ने मोबील में अमेरिकी सेना के सामने आत्मसमर्पण किया। जब 1798 में क्षेत्र को संगठित किया गया, मोबील और याज़ू द्वीपसमूह के अलावा पूरा नीची अलाबामा मिसिसिपी क्षेत्र के अंतर्गत था। स्पेन ने पूर्व स्पेनी पश्चिम फ्लोरिडा पर अपना दावा जताना जारी रखा जिसके बाद 1819 में एडम-ओनीस समझौता के ज़रिए स्पेन ने आधिकारिक रूप से यह क्षेत्र संयुक्त राज्य को सौंप दिया।